Here is a page extracted from Wikipedia that may contain CSS, HTML, and a lot of unformatted text.

Title: Burgtheater
Content: O Burgtheater (en dialecto vienés Buagtheata; en aragonés Teatro Imperial d'a Cort) ye o Teatro Nacional d'Austria en Viena y un d'os mas importants teatros d'o mundo en luenga alemana. O Burgtheater fue inaugurato en 1741 y orichinalment se deciba "K.K. Theater an der Burg", a partir de 1794, o teatro se conoixió como "K.K. Hoftheater nächst der Burg"  y dende 1920 "K.K. Hofburgtheater". Os vieneses le dicen simplament "Die Burg" (en dialecto vienés De Buag).

Historia 

Fue inaugurato o 14 de marzo de 1741 por a emperatriz María Tresa I d'Austria con a finalidat de disposar d'un teatro que se trobase amán d'o suyo palacio. O suyo fillo, l'emperador Chusé II d'Austria le deciba "Teatro Nacional Alemán". Tres operas de Mozart s'engueroron en o suyo scenario: O rapto en o serrallo (Die Entführung aus dem Serail, 1782), As vodas de Figaro (Le nozze di Figaro, 1786) y Asinas fan todas (Così fan tutte, 1790).

O 14 d'octubre de 1888, o teatro se treladó enta un nuevo edificio, disenyato por Gottfried Semper y Karl Freiherr von Hasenauer, situato en a Ringstraße.

O 12 de marzo de 1945 o Burgtheater fue grieument destruito por un bombardeyo y, un mes mas tardi, o 12 d'abril, se destruyó mas encara debito a un incendio d'orichen desconoixito. Dimpués d'a Segunda Guerra Mundial, o teatro fue restaurato entre 1953-1955.

Directors d'o "Burgtheater" 
 Joseph Schreyvogel (1814-1832).
 Heinrich Laube (1849-1867).
 Hermann Röbbeling (1932-1938).
 Mirko Jelusich (1938).
 Lothar Müthel (1939-1945).
 Raoul Aslan (1945-1948).
 Josef Gielen (1948-1954).
 Adolf Rott (1954-1959).
 Ernst Haeussermann (1959-1968).
 Paul Hoffmann (1968-1971).
 Gerhard Klingenberg (1971-1976).
 Achim Benning (1976-1986).
 Claus Peymann (1986-1999).
 Klaus Bachler (dende 1999).

O Burgtheater ha estato o puesto a on s'han enguerato numerosas obres de teatro d'autors com Thomas Bernhard, Elfriede Jelinek, Peter Handke, Peter Turrini y George Tabori, entre muitos atros.

Estrenos absolutos en o Burgtheater (lista incompleta) 

 1762 - Orfeo ed Euridice de Christoph Willibald Gluck.
 1767 - Alceste de Christoph Willibald Gluck.
 1782 - Die Entführung aus dem Serail de Wolfgang Amadeus Mozart.
 1786 - Le nozze di Figaro de Wolfgang Amadeus Mozart.
 1787 - L'arbore di Diana de Vicent Martín i Soler.
 1790 - Così fan tutte de Wolfgang Amadeus Mozart.

Vinclos externos

 Pachina web d'o Burgtheater
 Información y fotos d'o Burgtheater

Molimentos de Viena
Teatros d'Austria